**Razvojni biznis centar Kragujevac i Edukativni centar Kruševac**

**objavljuju**

**JAVNI POZIV**

**Za povratnike iz inostranstva i druge teže zapošljive grupe na tržištu rada sa teritorije Šumadije i Zapadne Srbije i Južne i Istočne Srbije**

***za učešće u radnoj praksi***

***za poslove šivenja u kompaniji*** [***Trendtex***](http://www.trend-tex.com/index.php/sr/) ***u Prijepolju***

Javni poziv za povratnike i druga teže zapošljiva lica je deo programa ’’Radna praksa u kompanijama za povratnike i druga teže zapošljiva lica’’. Program je deo *projekta ’’Podrška integraciji na tržište rada povratnika i drugih teže zapošljivih grupa kroz sticanje nedostajućih veština za tržište rada’’* , koji partnerski sprovode Razvojni biznis centar Kragujevac i Edukativni centar Kruševac, uz podršku Nemačke organizacije za međunarodnu saradnju (GIZ) GmbH, u okviru programa „Program migracija za razvoj (PME)“. Program PME deo je globalne inicijative „Povratak do novih mogućnosti”, Nemačkog saveznog ministarstva za ekonomsku saradnju i razvoj (BMZ).

**Program podrazumeva** *plaćenu radnu praksu u trajanju od 2 meseca za nezaposlena lica, i to: povratnike iz inostranstva i teže zapošljive grupe na tržištu rada[[1]](#footnote-2), kod poslodavaca koji imaju potrebu za novim zapošljavanjem u određenim zanimanjima i priliku za zasnivanje radnog odnosa.*

1. **Šta dobijate prijavom na konkurs?**

Prijavom na konkurs stičete mogućnost da se uključite u program radne prakse, obučite se za rad u okviru ovog zanimanja i time unapredite svoju konkurentnost na tržištu rada, odnosno steknete realne šanse za zapošljavanje u tekstilnoj industriji. Tokom programa radne praks**e dobijate i mesečnu novčanu naknadu** **u iznosu 45.000,00 bruto po ugovoru o stručnom usavršavanju i priliku za zasnivanje radnog odnosa nakon prakse.**

1. **Ko se može prijaviti?**

Javni poziv namenjen je namenjen **povratnicima iz inostranstva,** odnosno osobama koje više ne ispunjavaju uslove za ulazak na teritoriju druge države ili boravak na njoj i **drugim teže zapošljivim licima** (mladi, žene, Romi, dugoročno nezaposlena lica, korisnici socijalne pomoći, mladi koji izlaze sa hraniteljskog smeštaja, mladi koji nisu ni u obrazovanju niti rade (NEET), lica bez ili sa niskim kvalifikacijama, nezaposlena lica iz ruralnih sredina, žrtve porodičnog nasilja, žrtve porodičnog nasilja, lica sa invaliditetom).

Uslov za učešće u programu je takođe da kandidati budu nezaposleni.

1. **Kako je program osmišljen?**
* Prvi korak je selekcija kandidata, koja će biti obavljena na osnovu uvida u prijave i na osnovu razgovora sa kandidatima. Selekciju kandidata sprovode Razvojni biznis centar Kragujevac i Edukativni centar Kruševac, u saradnji sa kompanijom [**Trendtex**](http://www.trend-tex.com/index.php/sr/) **u Prijepolju.**
* U drugom koraku svi izabrani kandidati prolaze obuku ’’mekih veština’’, koja će im pomoći da se bolje uklope u tim poslodavca.
* Zatim sledi plaćena radna praksa u trajanju od 2 meseca, uz mentore u kompanijama
* Svi kandidati tokom trajanja radne prakse dobijaju **mesečnu novčanu nadoknadu u iznosu od 45000 bruto po ugovoru o stručnom usavršavanju.**
* Za kandidate koji ostave dobar utisak tokom radne prakse i ispune očekivanja poslodavca postoji mogućnost **zasnivanja radnog odnosa.**
1. **Kako se možete prijaviti?**

**Zainteresovani kandidati se prijavljuju na javni poziv na jedan od sledećih načina:**

1. Popunjavanjem google forme putem sledećeg linka: <https://forms.gle/fb5TK92ALeLj9of47>
2. Popunjavanjem prijavnog obrasca elektronski i slanjem na e-mail adresu info@rbcentar.org
3. Popunjavanjem štampanog prijavnog obrasca i slanjem putem pošte na adresu Razvojnog biznis centra u Kragujevcu, ulica: Trg topolivaca br. 4, 34000 Kragujevac
4. Popunjavanjem prijavnog obrasca u prostorijama:

a) Razvojnog biznis centra u Kragujevcu, ulica: Trg topolivaca br. 4, kancelarija 101, svakog radnog dana od 9:00-15:00 h,

ili ako nekome više odgovara lokacijski, u prostorijama

b) Edukativnog centra u Kruševcu, ulica: Despota Uglješe, svakog radnog dana od 9:00-15:00h.

**Sva eventualna pitanja možete postaviti putem e-mail-a** info@rbcentar.org ili putem telefona 034/502-557 u roku koji je predviđen konkursom.

**Rok za prijavljivanje je: 14.10.2022.**

1. **Teže zapošljiva lica:** mladi, žene, Romi, dugoročno nezaposlena lica, korisnici socijalne pomoći, mladi koji izlaze sa hraniteljskog smeštaja, mladi koji nisu ni u obrazovanju niti rade (NEET), lica bez ili sa niskim kvalifikacijama, nezaposlena lica iz ruralnih sredina, žrtve porodičnog nasilja, žrtve porodičnog nasilja, lica sa invaliditetom. [↑](#footnote-ref-2)